Ploaie la comandă într-o țară arabă. Cum a fost evitat un val de caniculă de 50 de grade Celsius – .
Emiratele Arabe Unite au comandat ploi pentru a contracara temperaturi de 50 de grade Celsius. Ţara din Golf schimbă vremea datorită tehnologiei cunoscute sub numele de "însămânţare a norilor". La Abu Dhabi, Dubai şi în Sharjah a plouat abundent, potolind valul de căldură.
Aşa-numita "însămânţare a norilor" (cloud seeding) este o tehnică care permite să fie mărită cantitatea şi să existe control asupra tipului de precipitaţii prin utilizarea anumitor agenţi chimici care interacţionează cu norii. Ploi abundente au căzut miercuri şi joi în mai multe regiuni din Emiratele Arabe Unite, inclusiv Abu Dhabi, Dubai şi Sharjah, care se aflau în mijlocul unui val de căldură cu temperaturi de până la 50 de grade Celsius timp de câteva zile. Centrul Meteorologic Naţional din Emiratele Arabe Unite a declarat portalului Gulf News că s-au efectuat operaţiuni de "însămânţare a norilor" pentru a creşte precipitaţiile.Primăvara trecută, ţara arabă a testat utilizarea dronelor, pentru a induce ploaia prin aplicarea de şocuri electrice asupra norilor, fără utilizarea substanţelor chimice.